AIŠKINAMASIS RAŠTAS

Dėl savivaldybės nekilnojamojo turto išnuomojimo viešojo konkurso būdu

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) patikėjimo teise valdo kultūros namų ir sandėlio pastatus, esančius Molėtų r. sav., Videniškių sen., Videniškių k., Šilelio g. 1. Šiuo metu pastatai nenaudojami. Ambulatorijos pastatą, esantį Molėtų r. sav., Giedraičių sen., Giedraičių mstl., Vilniaus g. 32-1 irgi patikėjimo teise valdo Administracija. Didžioji dalis patalpų šiuo metu išnuomota. 9 kv. m patalpa nenaudojama. Atsižvelgdama į tai, Administracija siūlo nenaudojamas patalpas viešojo konkurso būdu išnuomoti.

Parengto sprendimo projekto tikslas:

1. išnuomoti viešojo konkurso būdu 10 metų laikotarpiui kultūros namų ir sandėlio pastatus, esančius Molėtų r. sav., Videniškių sen., Videniškių k., Šilelio g. 1, tradicinės religinės bendruomenės veiklai ir nustatyti pradinę 1 kv. m nuomos kaina 0,18 Eur per mėnesį;
2. išnuomoti viešojo konkurso būdu 5 metų laikotarpiui 9 kv. m ploto patalpą ir 5,10 kv. m bendro naudojimo patalpos, esančias Molėtų r. sav., Giedraičių mstl., Vilniaus g. 32-1, kirpyklos veiklai ir nustatyti pradinę 1 kv. m nuomos kaina 0,24 Eur per mėnesį.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingos ir nenaudojamos patalpos bus išnuomotos ir jose bus vykdoma atitinkama veikla. Už patalpų nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bus reikalingos savivaldybės biudžeto lėšos apmokėti viešojo konkurso skelbimą.

**6. Vykdytojai, įvykdymo terminai**

Molėtų rajono savivaldybės administracija.